open-index/open-wikipedia-markdown huggingface dataset:
Philip Carlo

**Philip Carlo** (* 18. apríl 1949 - † 8. november 2010) bol americký novinár, jeden z popredných autorov píšucich o newyorskej mafii. Vo svojich prácach sa zaoberal mentalitou zločincov. 

Bol autorom bestsellerov o nájomnom vrahovi Richardovi Kuklinskom, masovom vrahovi Richardovi Ramirezovi či capovi klanu Bonnanovcov Thomasovi Piterovi.

## Život
Narodil sa a vyrastal v drsnej štvrti Bensonhurst v Brooklyne. Ako šestnásťročného ho pri prestrelke gangov postrelili do hlavy. Kým sa zotavoval z ťažkého zranenia, veľa čítal, čo ho napokon nasmerovalo k písaniu kníh.

V roku 2004 mu lekári diagnostikovali amyotrofickú laterálnu sklerózu, ktorá ho pripútala na invalidný vozík. V roku 2010 vo veku 61 rokov ochoreniu podľahol. 

Posledná kniha *The Killer Within: In the Company of Monsters* vyšla posmrtne, šesť týždňov po úmrtí autora.

## Dielo
### Literatúra faktu
*1996 - *The Night Stalker: The Life and Crimes of Richard Ramirez*,  ISBN 1-57566-030-X
*2006 - *The Ice Man: Confessions of a Mafia Contract Killer*, ISBN  0-312-34928-9
*2008 - *Gaspipe: Confessions of a Mafia Boss*,  William Morrow ISBN  978-0061429842
*2009 - *The Butcher: Anatomy of a Mafia Psychopath*,  William Morrow  ISBN 978-0-06-174465-5
*2011 - *The Killer Within: In the Company of Monsters*, Overlook Press  ISBN 978-1-59-020431-3

### Romány
*1998 - *Stolen Flower.*  ISBN 0-525-24484-0
*2005 - *Predators and Prayers.*  ISBN 0-8439-5576-7
*2006 - *Smiling Wolf.*  ISBN 0-8439-5678-X

## V slovenčine vyšlo
*2010 - *Mafiánsky hrobár* - Portrét Capa Bonannovského klanu, (IKAR, ISBN 978-80-551-2138-3)
*2012 - *Gaspipe* - Spoveď mafiánskeho bossa*, (IKAR, ISBN 978-80-551-2725-5)
*[[2012]] - *Mraziar* - Spoveď mafiánskeho nájomného vraha*, (IKAR, ISBN 978-80-551-2955-6) pozn. vychádza 2012/08

## Referencie


## Zdroj

## Externé odkazy
*Oficiálna stránka autora

Kategória:Narodenia v 1949
Kategória:Úmrtia v 2010
Kategória:Spisovatelia USA
Kategória:Novinári USA
Katedrála svätého Gervasia a Protasia (Soissons)

náhľad|Katedrála v Soissons
náhľad|upright|Pôdorys katedrály
**Katedrála svätého Gervasia a svätého Protasia** v Soissons je príklad francúzskej ranogotickej katedrály. 

Južné rameno transeptu bolo budované v rokoch 1180 - 1190 a je príkladom štvorpodlažnej štruktúry steny. Jej stvárnenie je extrémne filigránske. Presvetlenia oknami ide na samotnú hranicu. Ide o extrémny príklad ranej gotiky, opak mohutnej katedrály Notre-Dame v Paríži.

## Iné projekty

## Externé odkazy
* 360°-pohľad cez katedrálu 

## Zdroj

Soissons
Kategória:Baziliky minor vo Francúzsku
Kategória:Rímskokatolícke kostoly vo Francúzsku
Kategória:Historické pamiatky vo Francúzsku
Kategória:Stavby v departemente Aisne
Kategória:Soissons
Antilag systém

**Antilag systém** (skr. **ALS**) je systém používaný v prepĺňaných motoroch kvôli minimalizácii oneskorenia turbodúchadla. ALS bol prvýkrát použitý v prepĺňaných motoroch monopostov Formuly 1 uprostred 80-tych rokov. Neskôr sa stal vybavením WRC automobilov z dôvodu zvýšeného oneskorenia turbodúchadla škrtením na vstupe turbodúchadla povinnou clonou s predpísaným prierezom. 

## Externé odkazy
* Turbo Anti-lag systems - technický opis 

Kategória:Regulácia piestových spaľovacích motorov
Kategória:Prepĺňanie piestových spaľovacích motorov
Lodi

**Lodi** (latinsky **Laus Pompeia**) je talianske mesto v Lombardsku, ležiace na rieke Adda. Je hlavným mestom provincie Lodi. 

## Dejiny
Bolo pomenované podľa konzula Gnaea Pompeia Straba. Od 4. storočia bolo sídlom biskupa. V roku 409 zomrel v Lodi sv. Bassián, biskup, priateľ sv.Ambróza z Milána. Dal v meste postaviť  kostol ku cti sv. apoštolov, ktorý bol posvätený v roku 380. Zúčastnil sa na koncile v Aquilei v r. 381. Bol pri smrteľnej posteli sv. Ambróza.V roku 1158 bolo mesto zničené; na pôvodnom mieste ho znovu vybudoval Fridrich I. Barbarossa. 10. mája 1796 porazil Napoleon Bonaparte vojská Habsburskej monarchie v bitke pri Lodi.

## Partnerské mestá
*  Konstanz, Nemecko
*  Lodi, Kalifornia, USA
*  Omegna, Taliansko

## Iné projekty

## Externé odkazy
* Oficiálna stránka

## Zdroj

Kategória:Mestá v Lombardsku
Mikuláš V.

**Mikuláš V.**, rodným menom *Tommaso Parentucelli* (* 15. november 1397, Sarzana, Taliansko – † 24. marec 1455, Rím) bol od roku 1447 až do svojej smrti pápežom katolíckej cirkvi. Svoje pápežské meno Mikuláš si zvolil po svojom patrónovi Niccolò Albergatim. 

V roku 1448 založil Vatikánsku knižnicu. 

Pápežská kancelária v tejto dobe začala písať všetky breve a ďalšie písomnosti humanistickou polokurzívou (vtedy nazývanou *lettera dei brevi*) a mala tak veľký vplyv na neskoršom rozšírení tohto typu písma.

## Pozri aj

* Zoznam kardinálov vymenovaných Mikulášom V.

## Iné projekty

## Zdroj

Kategória:Talianski pápeži
Kategória:Arcibiskupi Bolonskej arcidiecézy
Ičiró Suzuki

**Ičiró Suzuki** (, ; * 22. október 1973, Kasugai, prefektúra Aiči, Japonsko) je japonský hráč bejzbalu. Dokázal sa presadiť v Major League Baseball, kde hrá od roku 2001 za klub Seattle Mariners.

## Iné projekty

Kategória:Japonskí bejzbalisti
Vadim Georgijevič Vizing

**Vadim Georgijevič Vizing** (),  (* 25. marec 1937, Kyjev, Ukrajina, vtedy Ukrajinská SSR, ZSSR – 23. august 2017) bol ukrajinský matematik. Je známy predovšetkým vďaka svojej práci v oblasti teórii grafov, špeciálne vďaka tzv. Vizingovej vete hovoriacej o tesnom odhade pre chromatický index grafov.

Kategória:Ukrajinskí matematici
Kategória:Ruskí matematici
Kategória:Grafoví teoretici
Kategória:Osobnosti z Kyjeva
Jü Chua

**Jü Chua** (, ; * 3. apríl 1960, Chang-čou, Če-ťiang, Čína) je jedným z najvýznamnejších súčasných čínskych spisovateľov.

Jü Chua vyštudoval zubárstvo, ale roku 1983 sa dal na spisovateľskú dráhu a patrí medzi predstaviteľov čínskej avantgardy. Vo svojich dielach sa často zaoberá obdobím Kultúrnej revolúcie, počas ktorej prežil svoje detstvo. Charakteristickým znakom sú otvorené opisy násilia a brutality. Za časté satirické reflexie si vyslúžil kritiku komunistického režimu. Jeho prvým významným dielom bol román *Žiť* (活着), ktorý sa stal bestsellerom a neskôr ho sfilmoval slávny režisér Čang I-mou.

## Dielo
Jü Chua spolu napísal štyri romány, šesť zbierok poviedok a tri zbierky esejí. Za svoje diela získal mnoho medzinárodných ocenení a boli preložené do množstva jazykov. Je prvým čínskym spisovateľom, ktorý získal prestížnu *Cenu [[James Joyce|Jamesa Joycea]]*.

### Romány
* Žiť (活着)
* Kronika predavača krvi (许三观卖血记)
* Krik počas mrholenia (在细雨中呼喊)
* Bratia (兄弟)

## Referencie


Kategória:Čínski spisovatelia
Kategória:Narodenia v 1960
Roman Brichcín

**Roman Brichcín** (* 28. október 1958) je český výtvarník-maliar. Dnes žije v Českých Budějoviciach a spolu so svojou manželkou Dagmar tvorí v Hluboké nad Vltavou. 

Jeho prvá samostatná výstava sa konala v Prahe v roku 1988. Dnes sú jeho diela súčasťou stálych zbierok Národnej galérie Praha, Alšovej juhočeskej galérie, väčšiny českých regionálnych galérií ako aj zbierok v Česku, Nemecku a na Slovensku. 

## Dielo
Medzi najvýznamnejšie diela Romana Brichcína patria maľby 
* *"Zimní krajina II"*, olej/plátno, 38 x 61 cm
* *"Černá, královna barev"*, kombinovaná technika/sololit, 125 x 90 cm
* *"San Francesco"*, olej/plátno, 130 cm x 180 cm  
* *"V benátském kostele"*, olej/plátno, 120 cm x 100 cm

## Výstavy
* 1988, prvá samostatná výstava v Prahe
* Plzeň
* Galerie Mladých, Praha
* Švajčiarsko
* Nová síň, Praha
* Passau, Nemecko
* Galerie Franze Kafky, Praha
* Alšova Jihočeská galerie
* 1999, 2000, 2002 a 2003, Nemecko
* 2001, Rakúsko, Brno a Český Krumlov
* 2005, Brazília
* 2005, 2006, Nemecko
* 2008, Galerie Art, Praha
* 2010, Galerie Art, Praha

## Zastúpenie v stálych zbierkach
* Národní galerie Praha
* Alšova jihočeská galerie
* Budějovická městská galerie
* Galerie Klenová
* Městské museum Krumlov
* väčšina českých regionálnych galérií
* zbierky v Passau, Regensburgu, Mníchove 
* súkromné zbierky v Česku a na Slovensku

## Externé odkazy
*Roman Brichcín, oficiálna stránka
*Galerie Doxa
*novinky.cz - Výtvarník Roman Brichcín: Malování se dělá o samotě

Kategória:Českí maliari
Casey Ryback

**Casey Ryback** je fiktívna postava a akčný hrdina z filmov *[[Prepadnutie v Pacifiku]]* z roku 1992 a *[[Prepadnutie 2: Temné územie]]* z roku 1995. Postavu si zahral hollywoodsky akčný herec Steven Seagal. Ryback je poručík Navy SEALs a kuchár, s vrcholovým výcvikom v bojových umeniach, výbušninách, špeciálnych zbraniach a taktikách. Je majstrom boja bez zbrane, vysoko kvalifikovaný v boji so strelnými zbraňami, bodnoreznými zbraňami a inými formami boja.

## Referencie

## Externé odkazy
* "Casey Ryback (Charakter) z ''Prepadnutie v Pacifiku'' (1992)," *The Internet Movie Database*.

Kategória:Filmové postavy
Kategória:Fiktívni kuchári
Li Sien-nien

**Li Sien-nien** (, ), (* 23. jún 1909 – † 21. jún 1992) bol čínsky politik a prezident Čínskej ľudovej republiky v rokoch 1983 až 1988. Patrí medzi Osem nesmrteľných Komunistickej strany, t. j. skupinu politikov, ktorí sa podieľali na transformácii čínskej ekonomiky po smrti Mao Ce-tunga.

Sien-nien vstúpil do Komunistickej strany roku 1927 a v rokoch 1934 – 35 sa zúčastnil Dlhého pochodu ako armádny kapitán a politický komisár. Roku 1945 sa stal členom ústredného výboru Komunistickej strany. Po založení ČĽR roku 1949 sa stal guvernérom svojej rodnej provincie Chu-bej. V roku 1954 sa stal ministrom financií a od roku 1956 bol členom Politbyra.

V roku 1967 bol počas Kultúrnej revolúcie zosadený z funkcie ministra financií, a to najmä kvôli tomu, že bol blízkym spolupracovníkom Teng Siao-pchinga. Roku 1973 ho Čou En-laj opäť vymenoval za ministra financií a Li zohral dôležitú úlohu pri obnove hospodárstva po skončení Kultúrnej revolúcie. Po nástupe Teng Siao-pchinga k moci mu asistoval pri zavádzaní ekonomických reforiem.

V rokoch 1983 až 1988 bol prezidentom Čínskej ľudovej republiky. V roku 1985 navštívil Spojené štáty a stal sa tak prvým najvyšším predstaviteľom ČĽR, ktorý navštívil USA. Po svojom odchode z postu prezidenta ostával stále vplyvnou osobnosťou a počas nepokojov na Námestí nebeského pokoja roku 1989 patril k podporovateľom tvrdého zákroku voči protestujúcim študentom.

## Iné projekty

Kategória:Čínski politici
Kategória:Prezidenti Číny
Kategória:Politici Komunistickej strany Číny
Mrtvý luh

**Mrtvý luh** () je česká národná prírodná rezervácia a údolné rašelinisko na Šumave, nachádzajúce sa pri sútoku Teplej a Studenej Vltavy vo Vltavickej brázde južne od Volarov v I. zóne Národného parku Šumava v katastrálnom území osady České Žleby. Štátna prírodná rezervácia tu bola vyhlásené v roku 1948 na výmere . Názov územia pochádza od veľkého množstva mŕtvych stromov, ktoré tu vytvárajú akoby „mŕtvy les“ poskladaný z veľkého množstva vyschnutých stromov, ktoré tu zostali po veľkom podzemnom požiari rašeliny.

Územie Mŕtveho luhu vymedzuje teleso násypu železničnej trate medzi železničnými zástavkami Dobrá a Černý Kříž na železničnej trati Volary-Vimperk a ďalej obe korytá Teplej a Studenej Vltavy, ktoré sa tu na juhozápadnom cípe Mŕtveho luhu zlievajú a vytvárajú tak rieku Vltavu.

Mŕtvy luh patrí do siete medzinárodne chránených mokradí.

## Flóra a fauna
Vzhľadom na to, že vrstvy tunajšej rašeliny dosahujú hrúbky až , zodpovedá tomu i druhové zloženie drevín, kde prevláda borovica barinná *((Borovica blatka) Pinus uncinata)*, breza karpatská *(Betula carpatica)* a breza bradavičnatá *(Betula pubescens)*. Z bylín potom rosička okrúhlolistá (Drosera rotundifolia), blatnica močiarna *(Scheuchzeria palustris)*, kosatec sibírsky *(Iris sibirica)* a vachta trojlistá *(Menyanthes trifoliata)*. Vyskytujú sa tu okrem iných, i veľmi vzácne druhy bezstavovcových živočíchov, ktorí sú typickí pre biotopy severskej tundry ako je napríklad motýľ perlovec severský *(Boloria aquilonaris)* a perlovec mokraďový *(Boloria eunomia)*.

Mŕtvy luh nie je prístupný pre verejnosť, vstupovať do neho môžu iba vodáci, ktorí splavujú Vltavu od Soumarského mostu, nesmú však vystupovať na breh. Dobre viditeľný je i pri jazde vlakom na trati z Vimperku do Volarov.

## Galéria
Niektoré chránené druhy rastlín a živočíchov nachádzajúce sa v mokradi:

Obrázok:Boloria.eunomia.1.jpg|Perlovec mokraďový
Obrázok:Boloria.aquilonaris.2689.jpg|Perlovec severský
Obrázok:Drosera rotundifolia - Rundblättriger Sonnentau.jpg|Rosička okrúhlolistá
File:Iris sibirica 060603.jpg|Kosatec sibírsky
File:Scheuchzeria pal fruits.jpg|Blatnica močiarna
File:Pinus uncinata2.JPG|Borovica barinná


## Externé odkazy
*Južné Čechy a Šumava 
*Mrtvý luh na www.ceskehory.cz
*Mrtvý luh na čechy.net 

## Zdroj

Kategória:Povodie Vltavy
Kategória:Rašeliniská v Česku
Kategória:Národné prírodné rezervácie v Česku
Kategória:Šumava
Kategória:Chránené územia v okrese Prachatice
Vodní nádrž Orlík

náhľad|Orlík
náhľad|Hrádza priehrady Orlík
náhľad|Priehradné jazero
**Vodná nádrž Orlík** je priehrada na českej rieke Vltava v okresoch Písek a Příbram. Rozlohou  druhá najväčšia a objemom vody  najväčšia vodná nádrž v krajine je súčasťou Vltavskej kaskády. Bola vybudovaná v rokoch 1954 – 1961 a prehradením toku vzniklo jazero dlhé  a hlboké až . Názov dostala podľa zámku Orlík, ktorý sa vypínal na brale nad riekou, no po napustení priehrady čnie len pár metrov nad úrovňou vody.

## Technické údaje
* Dĺžka hrádze: 
* Výška hrádze: 
* Plocha priehradného jazera: 
* Dĺžka priehradného jazera: 
* Maximálna hĺbka: .
* Objem nádrže: maximálny teoretický objem 716,6 mil. m³
** Stály objem: 280 mil. m³ (kóta )
** Zásobný objem: 374,5 mil. m³, z toho využiteľný 85 mil. m³ (po kótu )
** Ochranný objem: 62,1 mil. m³ (po kótu ).

## Vodná elektráreň
**Vodná elektráreň Orlík** je umiestnená v ľavej dolnej časti betónovej hrádze vodnej nádrže. Má rozmery 17 x , výšku  a do prevádzky bola spustená v rokoch 19541961. Voda je na 4 Kaplanové turbíny privádzaná oceľovými potrubiami s priemerom , zabetónovanými v hrádzi. Vtok vody regulujú rychlouzávery, istené núdzovými hradidlami.

Inštalovaný výkon turbín je 4×94,5 MW, ktoré slúžia najmä k pokrytiu špičkových odberov elektriny. Elektráreň vyrobí ročne 398,1 GWh elektrickej energie. Vyrovnávacou nádržou počas špičkovej prevádzky je vodní nádrž Kamýk.

## Zaujímavosť
Vodná nádrž Orlík vošla do histórie českej kriminalistiky. Stala sa miestom, kam páchatelia známi ako „orlickí vrahovia“ ukryli sudy s pozostatkami svojich obetí. Šlo o veľmi známy prípad série vrážd z 90. rokov 20. storočia. 

## Iné projekty

## Referencie


## Zdroj
* 

Kategória:Povodie Vltavy
Orlík
Kategória:Stavby v okrese Písek
Kategória:Stavby v okrese Příbram
The Fame

***The Fame*** je debutový album americkej speváčky Lady Gaga. Vydaný bol 19. augusta 2008. Objavilo sa na ňom 12 piesní + 5 bonusových. Album sa dostal na 1. miesto americkej albumovej hitparády Dance/Electronic Albums. Predalo sa z neho viac ako 14 000 000 kópií. V roku 2009 Gaga začala svoje prvé svetové turné s názvom The Fame Ball Tour. V novembri 2009 vyšla reedícia tohto albumu s 8 novými piesňami s názvom *[[The Fame Monster]]*.

## Single
Debutovým singlom z albumu sa stala pieseň „Just Dance“, ktorú Lady Gaga naspievala spoločne so spevákom Colbym O´Donisom. Album sa dostal na 1. miesto najprestížnejšej americkej hitparády Billboard Hot 100. V roku 2010 pieseň „Just Dance vyhlásili za pieseň dekády. Klip sa odohráva na párty.

Druhý singel z albumu bola pieseň „Poker Face“. Tento song takisto dobyl množstvo hitparád po celom svete, jedna z nich bola aj US Billboard Hot 100. Táto skladba sa stala piesňou roka 2009 a Gaga za ňu získala množstvo ocenení.

Tretím singlom sa stala pieseň „Eh, Eh (Nothing Else I Can Say)“. Skladba je veľmi pohodová a celý klip sa niesol v znamení 50. rokov 20. storočia. Dej sa odohráva v talianskej štvrti mesta New York. 

Štvrtý singel z albumu bola skladba „LoveGame“. Pieseň sa dostala na 5. miesto US Billboard Hot 100. Klip bol veľmi poburujúci. Gagu v ňom s jej priateľmi spacifikujú policajti, s ktorými sa Gaga následne bozkáva v búdke.

Posledným singlom z albumu je song „Paparazzi“, ktorý sa dostal na 6. miesto US Billboard Hot 100. Videoklip k piesni bol krátky film, v ktorom speváčka zabije svojho priateľa a následne sa dostane do väzenia. Pokračovaním klipu bolo video k piesni „Telephone“ z albumu *[[The Fame Monster]]*.

## Zoznam skladieb

## Bonusové skladby
# .„Paper Gangster“ 
# .„I Like It Rough“  
# .„Disco Heaven“ 
# .„Retro Dance Freak“ 
# .„Starstruck (featuring Space Cowboy a Flo Rida)“ 

## Referencie

Kategória:Albumy Lady Gaga
Kategória:Hudobné albumy z 2008
Kategória:Debutové albumy
All Summer Long

„**All Summer Long**“ je skladba amerického speváka Kida Rocka. Bola vydaná v roku 2008 ako tretí singel z jeho deviateho štúdiového albumu *[[Rock N Roll Jesus]]*. Základom skladby je skladba „Werewolves of London“ od Warrena Zevona a „Sweet Home Alabama“ od Lynyrd Skynyrd a s nápadom mashupu prišiel Mike E. Clark. Skladba dosiahla #1 v ôsmich krajinách Európy a v Austrálii, vrátane Spojeného kráľovstva a dokonca sa dostal do country rádia, čo je jeho prvý top-ten country hit. Tiež bola skladba spievaná rapperom Lilom Waynom v roku 2008 počas MTV Music Awards.

## Pozície v rebríčkoch

## Referencie

## Externé odkazy
* "All Summer Long" Behind the Scenes Video

Kategória:Single z 2008
Kategória:Piesne z 2008
Kategória:Single Kida Rocka
Kategória:Piesne Kida Rocka
Nisa Ašchabad

**Nisa Ašchabad** je turkménsky futbalový klub, ktorý sídli  v Ašchabade. Domáce zápasy hráva na štadióne Nisa-Çandybil, ktorý má kapacitu 1 500 miest.

## Tituly
* Ýokary Liga (4):
** Víťaz: 1996, 1999, 2001, 2003

* Türkmenistanyň kubogy (1):
** Víťaz: 1998
*** Druhé miesto: 1996, 2000, 2003

## Súpiska zo sezóny 2007

*Legenda: B - Brankár, O - Obranca, Z - Záložník, U - Útočník*

## Slávni hráči
*  Gurbangeldi Durdyýew
*  Begençmuhammet Kulyýew

Kategória:Turkménske futbalové kluby
Kategória:Futbalové kluby založené v 1994
Eric Bogosian

**Eric Bogosian** (nar. 24. apríl 1953, Woburn, Massachusetts) je americký herec, dramatik, spisovateľ arménskeho pôvodu.

## Osobný život
Eric Bogosian je arménsky Američan, narodený vo Woburne v Massachusetts ako syn Edwiny, kaderníčky a inštruktorky a Henryho Bogosiana, účtovníka. Potom čo absolvoval Oberlin College sa presťahoval do New Yorku, kde sa venoval divadelnej kariére. Bogosian je ženatý od roku 1980 s divadelnou režisérkou Jo Bonney, s ktorou má dve deti.

## Filmografia
* *[[Born in Flames]]* (1983) *(Jeho prvá filmová rola)*
* *[[Nočná talk show]]* (1988)
* *[[Trpiaci bastardi]]* (1989)
* *[[Sex, drogy a Rock & Roll]]* (1990)
* *[[Posledný let]]* (1990)
* *[[Hon na čarodejnice]]* HBO (1994)
* *[[Prepadnutie 2: Temné územie]]* (1995)
* *[[The Thief and the Cobbler]]* (1995) (hlas)
* *[[Dolores Claiborneová]]* (1995)
* *[[Beavis a Butt-head dobývají Ameriku]]* (1996) (voice)
* *[[Pozor na Harryho]]* (1997)
* *[[Jasná lož]]* (1998) (TV Film)
* *[[Fáma]]* (2000)
* *[[In The Weeds]]* (2000)
* *[[Wake Up and Smell the Coffee]]* (2001)
* *[[Igby]]* (2001)
* *[[Ararat (film)|Ararat]]* (2002)
* *[[Scrubs]]*: Season Two (2003)
* *[[Wonderland Masaker]]* (2003)
* *[[King of the Corner]]* (2004)
* *[[Heights]]* (2004)
* ** (2004)
* *[[Love Monkey]]* TV série (2006)
* *[[FS Zákon a poriadok: Zločinné úmysly]]* TV série (2006–2010)

## Referencie

## Externé odkazy
* Oficiálna webstránka Erica Bogosiana
* 

Kategória:Narodenia v 1953
Kategória:Žijúci ľudia
Kategória:Filmoví herci USA
Henrich IV.

**Henrich IV.** môže byť:

* francúzsky kráľ, pozri Henrich IV. (Francúzsko)
* anglický kráľ, pozri Henrich IV. (Anglicko)
* cisár Svätej ríše rímskej, pozri Henrich IV. (Svätá rímska ríša)
* kastílsky kráľ, pozri Henrich IV. (Kastília)
Neoliberalizmus

**Neoliberalizmus** môže byť:
*pôvodne (1898 – 30. roky 20. stor.):  rôzne používané, skôr zriedkavé, označenie pre nové liberálne teórie (na rozdiel od starších liberálnych teórií) alebo označenie pre návrat ku klasickému liberalizmu v štýle A. Smitha
*1938/40.roky až 70. roky 20. stor.:
**ordoliberalizmus príp. sociálne trhové hospodárstvo nemeckého typu; ojedinele vrátane rakúskej školy z 30./40. rokov 20. stor.
**podľa Nawrotha (1961, 1962): sociálne trhové hospodárstvo kombinované s katolíckou sociálnou náukou v povojnovom Nemecku
**členovia kolokvia W. Lippmana (1938) a členovia Mont-Pellerinskej spoločnosti a Freiburská škola a pod.
*od 70. rokov 20. stor. (intenzívnejšie od 90. rokov 20. stor.): voľné, často skôr hanlivé, označenie pre politickú a/alebo ekonomickú ideológiu (politikov, obchodníkov, novinárov a bankárov, nie však vedcov) založenú na jednoduchých axiómoch, že trh (súkromný sektor) vždy funguje dobre a štát vždy funguje zle; do značnej miery sa prekrýva s pojmami neokonzervativizmus či thatcherizmus (pre západné štáty), Washingtonský konsenzus (pre chudobnejšie štáty) a trhový fundamentalizmus, pozri neoliberalizmus (voľný trh)
*podľa Ver Eeckeho (1982): nemecký ordoliberalizmus + americký monetarizmus
*neoklasická ekonómia (ale bez keynesiánskych vplyvov)
*v antiglobalistickom hnutí novšie: ekonomická ideológia stojaca za kapitalistickou globalizáciou
*v náuke o medzinárodných vzťahoch (od polovice 80. rokov 20. st.): neoliberálny inštitucionalizmus

## Pozri aj
*hospodárska politika neoliberalizmu
*neokonzervativizmus
*thatcherizmus
*Washingtonský konsenzus
*trhový fundamentalizmus
*liberalizmus

## Zdroje
* What is Neo-Liberalism?
* Neoliberalism. In: 
* Echaudemaison, C.-D. et al.: Dictionnaire d'économie et de sciences sociales, 1993
* 
*
Gorgosaurus

**Gorgosaurus** bol rod veľkého mäsožravého dinosaura (teropóda) z čeľade Tyrannosauridae, žijúceho v období vrchnej kriedy (asi pred 76,5 až 75 miliónmi rokov) na západe Severnej Ameriky. Jediný druh je **Gorgosaurus libratus**.

Gorgosaurus, merajúci 8 až 9 metrov na dĺžku s hmotnosťou vyše 2 ton, bol pomerne veľký a mohutný predátor, ktorý pravdepodobne lovil hadrosaury a ornitomimosaury („pštrosie dinosaury“), čo si mohol dovoliť vďaka dobrým rýchlostným predpokladom. Nebezpečné a „obrnené“ ankylosaury a ceratopsy lovil v rovnakej dobe žijúci, celkovo robustnejší rod Daspletosaurus. Tento dravec je jedným z najlepšie známych a preskúmaných tyrannosauridov. Bolo objavených už viac ako 20 jeho kostier. Jedna lebka, asi 72 až 74 miliónov rokov starého jedinca, objavená v roku 2003 napovedá, že tento teropód pravdepodobne zomrel na mozgový nádor.

Gorgosaurus bol pokročilý tyrannosaurid, ktorého najbližším príbuzným bol rod Albertosaurus. Medzi vývojovo blízke rody patril aj Daspletosaurus a neskôr žijúci Tyrannosaurus. Z ázijských rodov to bol najmä Tarbosaurus. Dlho panoval predpoklad, že Gorgosaurus je totožný s rodom Albertosaurus. Fosílie Gorgosaura sú občas radené pod rod Albertosaurus. Či je toto radenie správne alebo nie, je ťažké posúdiť, pretože nepoznáme ich genetický materiál a tak nevieme, ako blízkymi príbuznými v skutočnosti boli. Hoci ich poprední odborníci na tyranosaury, ako napr Philip Currie alebo Karol Sabath, radia pod dva rôzne rody (pre ktoré vytvorili vlastnú podčeľaď Albertosaurinae).

## Galéria

File:Gorgosaurus.png|Rekonštrukcia vzhľadu
Súbor:Gorgosaurus chasing Lambeosaurus.jpg|Gorgosaurus útočiaci na hadrosaura rodu Lambeosaurus
Súbor:Gorgosaurusscale.png|Veľkostné porovnanie Gorgosaura s človekom


## Referencie
* 

## Externé odkazy
*''Gorgosaurus'' na Palaeos.com 

Kategória:Tyrannosauroidea
Kategória:Kriedové dinosaury
Kategória:Dinosaury zo Severnej Ameriky
Svätá liga

**Svätá liga** je niektoré z medzinárodných spojenectiev v Európe v 15. až 17. storočí, ktoré väčšinou inicioval pápež proti nepriateľom pápežského štátu. Konkrétne to môže byť:
* tzv. Benátska liga: aliancia protivníkov francúzskeho vplyvu v Taliansku, organizovaná pápežom Alexandrom VI., skončila úspešným vypudením vojsk Karola VIII. z Talianska v tom istom roku, pozri Svätá liga (1495)
* tzv. Liga z Cambrai: krátkodobá aliancia organizovaná pápežom Júliom II. proti Benátskej republike, pozri Cambraiská liga
* aliancia organizovaná pápežom Júliom II. proti francúzskemu kráľov Ľudovítovi XII. v rokoch 1511 - 1513, pozri Svätá liga (1511)
* tzv. Liga z Cognacu: aliancia Francúzska a niekoľko talianskych štátov proti Rímsko-nemeckej ríši v Taliansku, pozri Svätá liga (1526)
* aliancia organizovaná Benátkami a pápežom Pavlom III. proti Osmanskej ríši, skončila porážkou kresťanskej flotily v námornej bitke pri Prevese v tom istom roku, pozri Svätá liga (1538)
* aliancia v období pontifikátu Pia V., zameraná proti Osmanskej ríši, dosiahla významné víťazstvo v námornej bitke pri Lepante, skončila v roku 1573, pozri Svätá liga (1571)
* tzv. Katolícka liga či svätá liga vojvodu de Guise: hnutie francúzskej katolíckej šľachty a neskôr aj mešťanstva na konci 16. storočia, namierené proti hugenotom, pozri Svätá liga (1576)
* aliancia Rímsko-nemeckej ríše, Benátok a Poľska (neskôr aj Ruska) v období pápeža Inocenta XI., ktorá dosiahla viacero víťazstiev nad Turkami a mala kľúčový význam pri definitívnom obmedzení osmanského vplyvu v Európe, pozri Svätá liga (1684)

Kategória:Dejiny Európy
Tajomný ostrov

***Tajomný ostrov*** (1875, *L'île mystérieuse*) je jeden z najznámejších románov francúzskeho spisovateľa Julesa Verna z jeho cyklu *[[Podivuhodné cesty]]* (*Les Voyages extraordinaires*). Tvorí záverečný diel voľnej trilógie, do ktorej ešte patria *[[Deti kapitána Granta]]* (18671868, *Les enfants du capitaine Grant*) a *[[Dvadsaťtisíc míľ pod morom]]* (18691870, *Vingt mille lieues sous les mers*). S predchádzajúcimi dielmi je spojený niektorými postavami a čiastočne aj miestom deja. Medzi jednotlivými dielmi však panuje časový nesúlad (pozri nižšie).

## Časový nesúlad medzi jednotlivými časťami trilógie
Medzi jednotlivými dielmi trilógie panuje časový nesúlad. *[[Deti kapitána Granta]]* sa odohrávajú v rokoch 1864 až 1865. Na konci príbehu, v marci 1865 je Ayrton vysadený na ostrove Tabor. V *Tajomnom ostrove* sa dej príbehu odohráva v rokoch 1865 až 1869. Cyrus Smith so svojimi priateľmi nachádza Ayrtona v decembri roku 1866, pričom Ayrton vyhlasuje, že bol na ostrov vysadený pred dvanástimi rokmi, t. j. v roku 1854, desať rokov pred dátumom uvedeným v *deťoch kapitána Granta*. V *Tajomnom ostrove* oznamuje Cyrus Smith roku 1869 Nemovi, že ho pozná z Aronnaxovej knihy, ktorú napísal o svojej podmorskej ceste na palube *[[Dvadsaťtisíc míľ pod morom#Opis ponorky Nautilus|Nautilusa]]*, a Nemo tvrdí, že je to už šestnásť rokov, čo Aronnax z ponorky utiekol. Ale *[[Dvadsaťtisíc míľ pod morom]]* sa odohráva v roku 1866 a nie v roku 1853. V *Tajomnom ostrove* sa ďalej dozvedáme, že knieža Dakkar prijal meno Nemo po porážke povstania, ktoré sa odohralo v roku 1857, a zomrel údajne po tridsiatich rokoch, čo by znamenalo rok 1887a nie 1869.

Už Jules Verne i jeho vydavateľ Pierre-Jules Hetzel si tieto časové paradoxy uvedomovali. Verne ich nakoniec vyriešil poznámkou v *Tajomnom ostrove*, že vzhľadom na najrôznejšie okolnosti nemohol uviesť skutočné dátumy.

## Iné projekty

## Externé odkazy
* Francúzsky text románu

## Zdroj

Kategória:Podivuhodné cesty
Kategória:Knihy z 1875
Kategória:Knihy Julesa Verna
Kategória:Sfilmované romány
Kategória:Romány 19. storočia
Kategória:Francúzske romány
Vinnie Paul

**Vincent Paul Abbott**, známy ako **Vinnie Paul** (* 11. marec 1964, v Abilene, Texas, USA – † 22. jún 2018, Las Vegas, Nevada) bol heavy metalový bubeník a producent, ktorý bol členom superskupiny Hellyeah, viac známy ako člen a spolu-zakladateľ heavy metalovej skupiny Pantera. Bol takisto spolu-zakladateľ heavy metalovej skupiny Damageplan v roku 2003, ktorú založil so svojim mladším, dnes už zosnulým bratom Dimebagom Darrellom. Paul založil aj hudobné vydavateľstvo s názvom Big Vin Records.Oficiálna správa uvádza že zomrel 22.júna 2018 v spánku vo svojom dome v Las Vegas na masívny srdcový infarkt

## Referencie

## Externé odkazy
* Pantera
* Damageplan
* Hellyeah 

Kategória:Heavymetaloví bubeníci USA
Kategória:Hudobní producenti USA
Kategória:Textári piesní USA
Kategória:Osobnosti z Texasu
Milij Alexejevič Balakirev

**Milij Alexejevič Balakirev**, po rusky:*Ми́лий Алексе́евич Бала́кирев* (* 2. január 1837, Nižný Novgorod, Rusko - † 29. máj 1910, Petrohrad) bol ruský hudobný skladateľ. Vo svojej dobe sa stal veľmi dôležitou a uznávanou kultúrnou osobnosťou. Bol to človek energický, spoločenský, ale napriek tomu veľmi uzavretý a jeho na svoju dobu veľmi rozmanitá hudobná činnosť upútala pozornosť niekoľkých desiatok ruských umelcov, ale aj kritikov.

## Životopis
Narodil sa v roku 1837 do nepríliš finančne zabezpečenej rodiny. Jeho záujem o hudbu a veľká usilovnosť mu však nakoniec dovolili sa stretnúť aj s niekoľkými ruskými hudobnými velikánmi svojej doby. Do tejto skupiny sa radia predovšetkým Michail Ivanovič Glinka, ktorý v Balakirovi vzbudil záujem o uchovanie špecificky ruského hudobného štýlu. V roku 1860 sa spoznal i s Borodinom, Rimskij-Korsakovom, Musorgským a Césarom Kjuim, s ktorými utvoril neskôr skupinu známu ako "mocná hŕstka". Všetci títo umelci videli v Balakirevovi veľmi hudobne nadanou osobnosť a stali sa jeho dobrými priateľmi. 

Komponovať začal od veľmi raného veku. Aj napriek tomu, že vytvoril niekoľko vysoko hodnotných diel, je Balakirev známy skôr ako hnacia sila ruskej hudby konca devätnásteho storočia, než ako skladateľ. To by síce nemalo brániť jeho hudobnej tvorbe, ale jeho záujem o ostatné mu nedovoľoval sa naplno venovať komponovaniu. Aj napriek tomu bola jeho hudba pozoruhodná, spájajúca autentickú ruskú kvalitu Glinku a Borodina so západoeurópskymi štruktúrami. Dôkazom toho je aj jeho symfonická báseň, ktorá podľa mnohých hudobných kritikov predbehla svoju dobu: Tamara. Pozoruhodné sú aj jeho dve symfónie, ktoré dokončil tesne po roku 1895. 

Po roku 1895 sa od komponovania úplne odlúčil a odišiel "na odpočinok". Stále sa však venoval svojej „Mocnej hŕstke“, s ktorou vo svojej dobe pozoruhodne prerazil. Balakirev bol považovaný za veľmi zvláštneho a zložitého človeka a jeho súčasníci ho opisovali ako diktátora tak i inšpirátora. Jeho dielo ako kritika a učiteľa malo nesmiernu cenu, zvlášť pre Musorgského a Borodina. Nejaký čas plnil túto úlohu, hoci s neistého výsledkami aj u Čajkovského a ďalších. 

Zomrel 29. mája v roku 1910 v Petrohrade, ktorý Balakirev niekoľkokrát navštevoval a kde sú tiež uložené jeho pozostatky.

## Iné projekty

## Zdroj
* 

Kategória:Ruskí hudobní skladatelia
Kategória:Mocná hŕstka
Mišík (priezvisko)

**Mišík** je slovenské priezvisko. Najčastejšie je v obciach Dulov (okres Ilava), Dobroč (okres Lučenec), Trnave a Ružomberku.

## Známi nositelia
Pozri v článku Mišík.

Kategória:Slovenské priezviská
Kategória:Priezviská na Slovensku
Kategória:Priezviská v Česku
Liou Šao-čchi

**Liou Šao-čchi** (, ; * 24. november 1898 - † 12. november 1969) bol čínsky revolucionár, politik a v rokoch 1959 až 1968 predsedom (*de facto* prezidentom) Čínskej ľudovej republiky. V roku 1968 bol zosadený zo svojej funkcie a po následnom mučení roku 1969 zomrel, čím sa stal najvyššie postavenou obeťou Kultúrnej revolúcie. 

## Život
Šao-čchi sa narodil do bohatej farmárskej rodiny v južnej Číne. Roku 1921 odišiel študovať do Moskvy, kde ešte toho roho vstúpil do Komunistickej strany. Nasledujúceho roku sa vrátil do Číny, aby pomáhal organizovať štrajky. V roku 1927 sa stal členom Ústredného výboru strany. V rokoch 1934 až 1935 sa zúčastnil Dlhého pochodu a po príchode do Jen-anu sa stal politickým komisárom Novej štvrtej armády. Od roku 1942 bol členom Politbyra.

Po založení ČĽR roku 1949 sa stal podpredsedom vlády a zaoberal sa hospodárskymi záležitosťami. V roku 1959 nahradil Mao Ce-tunga na pozícii hlavy štátu a roku 1961 bol vymenovaný za jeho nástupcu. Bol medzi prvými, ktorí poukázali na chyby počas Veľkého skoku vpred, a preto ho označovali ako "čínskeho Chruščova". V šesťdesiatych rokoch pracoval s Teng Siao-pchingom na hospodárskom obnovení krajiny.

## Smrť a rehabilitácia
Po vypuknutí Kultúrnej revolúcie v roku 1966 bol spolu s Teng Siao-pchingom označený za kapitalistu a pravičiara a čelil mnohým osobným útokom. V októbri roku 1968 bol zbavený všetkých funkcií a krátko na to zomrel v domácom väzení. Jeho smrť bola oznámená až roku 1974.

Po nástupe Teng Siao-pchinga k moci roku 1978 bol rehabilitovaný a roku 1980 bol dodatočne vykonaný oficiálny štátny pohreb.

## Referencie


## Iné projekty

Kategória:Predsedovia parlamentov
Kategória:Prezidenti Číny
Kategória:Politici Komunistickej strany Číny
Ganymedova fontána

**Ganymedova fontána** je neobaroková fontána nachádzajúca sa na Hviezdoslavovom námestí v Bratislave.

V roku 1886 dokončili stavbu monumentálnej budovy Mestského divadla. Priestor pred hlavným vchodom do divadla vyplnila umelecky riešená fontána od bratislavského sochára Viktora Tilgnera. Jej objednávateľom bola Prvá bratislavská sporiteľňa (), ktorá hotovú fontánu darovala v roku 1888 mestu.

Pri jej realizácii sa umelec plne podriadil existencii stavby divadla a svoju fontánu preto stvárnil tak, aby svojím vzhľadom monumentalitu budovy dopĺňala.

Námetom fontány sa stal antický mýtus o chlapcovi Ganymedovi, ktorý bol unesený do sídla bohov na Olympe Diom premeneným na orla. 

Socha orla so sediacim chlapcom krásne doplňuje vztýčená ruka nesúca misku z ktorej striekala voda rovným prúdom späť do nádoby pretekajúca po jej obvode. Tento najvyšší vizuálny efekt fontány sa po poslednej rekonštrukcii žiaľ nezachoval.

Pri stvárnení architektonickej časti fontány sa autor nechal inšpirovať fontánami v parku Vily d'Este v Tivoli. V detailoch nadväzoval na donnerovskú tradíciu, ktorú skĺbil z bratislavskými reáliami.  

Krásnym príkladom tejto symbiózy sa stali postavičky detí na sokli fontány, držiacich v rukách štyri druhy najhojnejších dunajských rýb. Po obvode veľkej kamennej misy umiestnil Tilgner tri dvojice vodných zvierat typických pre dunajskú oblasť: vodné korytnačky, žaby a raky. 

Figurálne časti fontány podľa Tilgnerových modelov odliala do bronzu kovolejárska firma Beschorner v Budapešti.

Ganymedova fontána sa stala prvou verejnou fontánou v Bratislave s výlučne okrasnou funkciou, ktorá neslúžila na čerpanie vody či ako zdroj pitnej vody pre obyvateľov okolitých domov. Od doby svojho vzniku tvorí fontána jednotný architektonický celok s budovou niekdajšieho Mestského divadla.

## Zdroje

* B. Bublincová, Št. Holčík, *Bratislavské fontány*, Tatran, Bratislava, 1990, ISBN 80-222-0175-8
* Článok na www.bratislavskenoviny.sk

Kategória:Fontány v Bratislave
Kategória:Bronzové sochy
Kategória:Architektúra z 1886
Vltavská kaskáda

[thumb|[Vodná nádrž Lipno]]
[thumb|[Vodná nádrž Orlík]]
thumb|Vodné dielo Hněvkovice
**Vltavská kaskáda** je sústava vodných diel na českej rieke Vltava. Ide o celkovo 9 priehrad, z ktorých prvé boli budované v 30. rokoch 20. storočia. Do Vltavskej kaskády patrí priehrada Orlík zadržujúca najväčší objem vody z českých nádrží i Vodná nádrž Lipno – priehrada s najväčšou plochou vodnej hladiny. Vodné elektrárne kaskády produkujú elektrický výkon až 750 MW. 

## História

Prvé hrádze a splavy na Vltave boli spolu s ďalšími úpravami zlepšujúcimi splavnosť rieky stavané už za Ferdinanda I.. V rokoch 1640 – 1643 strahovské opátstvo na žiadosť Ferdinanda III. odstránilo skalisko Horní slap, ktoré nebezpečne zasahovalo do polovice riečiska. Na zvyšku skaly bol na pamiatku vztýčený tzv. Ferdinandov stĺp, nazývaný tiež Soľný. V roku 1722 k nemu pribudla socha svätého Jána Nepomuckého, po ktorom Svätojánske prúdy získali meno. Obe pamiatky boli premiestnené pod hrádzu Slapskej nádrže. 

Prvý ucelený projekt splavnenia Vltavy medzi Mělníkom a Českými Budejovicami spracovala v roku 1894 firma Lanna a Vering. V tej dobe bola Vltava hojne využívaná pre splavovanie pltí i dopravu kameňa a soli. Po prvej svetovej vojne sa objavujú návrhy na postavenie dvoch vysokých priehrad, pri Slapoch a Orlíku. Nový, energetický záujem sa dostal do rozporu s hospodárskymi záujmami. Prvé dve vodné diela kaskády, Vrané a Štěchovice, boli budované v 30. rokoch 20. storočia ešte s ohľadom na plavebné účely. 

Účelom výstavby Vltavskej kaskády bola výroba elektrickej energie. Vedľajšími prínosmi bola ochrana pred povodňami, splavnenie niektorých úsekov Vltavy, stabilizácia hladiny pre odber vody k priemyslovým účelom i na výrobu pitnej vody a vytvorenie nových rekreačných miest. Vodné hospodárenie na Vltave umožňuje ovplyvňovať i splavnosť Labe pod Mělníkom. Kaskáda je schopná zastaviť povodeň do veľkosti 20 ročnej vody a väčšie povodne výrazne zmierniť. Napríklad počas povodní v roku 2002 bol max. prítok do VD Orlík v hodnote /s, prekračujúci úroveň 1000 ročnej vody, znížený na danom vodnom diele o 800 až /s.

Výstavba priehrad však znamenala aj zničenie jedinečných prírodne i historicky cenných miest, napríklad Svätojánskych prúdov ale i mnohých obcí i osád a zároveň ukončila tradičné vltavské pltníctvo. Výstavbou priehrad sa stabilizovala teplota vody, čím rieka v Prahe v zime obvykle okrem slepých ramien nezamŕza a v lete je naopak veľmi studená na kúpanie.

## Prehľad priehrad

## Iné projekty

## Zdroj

Kategória:Povodie Vltavy
Hinder

**Hinder** je americká rocková skupina z Oklahoma City, ktorú vytvorili v roku 2001 bubeník Cody Hanson, gitarista Joe Garvey a spevák Austin Winkler.Svoj debutový album *[[Extreme Behavior]]* vydali v roku 2005.

V roku 2007 bola skupina uvedená do Oklahomskej hudobnej siene slávy.

## Členovia
* Austin Winkler - spev
* Joe Garvey - sólová gitara
* Mark King - rytmická gitara
* Mike Rodden - basová gitara
* Cody Hanson - bicie

## Diskografia
### Štúdiové albumy

### Single

## Referencie

## Externé odkazy
* Hinder oficiálna webstránka 
* Hinder na MySpace
* The Hinder Army - Oficiálny fanklub skupiny Hinder 

## Iné projekty

Kategória:Hardrockové hudobné skupiny USA
Kategória:Post-grunge hudobné skupiny USA
Kategória:Hudobné skupiny z 2001
Vodní nádrž Lipno

náhľad|Lipno od hrádze
náhľad|Lipno počas povodní v roku 2002
náhľad|Elektráreň vodnej nádrže
**Vodní nádrž Lipno** je priehrada na českej rieke Vltava v okresoch Český Krumlov a Prachatice. Rozlohou  najväčšia vodná nádrž v krajine je súčasťou Vltavskej kaskády a predstavuje jej prvý stupeň. Bola vybudovaná v rokoch 19521959 a prehradením toku vzniklo jazero dlhé  a hlboké maximálne . Názov dostala podľa obce Lipno nad Vltavou, v ktorej katastri stojí sypaná hrádza s tesniacim jadrom.

## Využitie
Lipno je významnou rekreačnou lokalitou pre vodné športy a športový rybolov. Vďaka polohe v CHKO Šumava je významnou zásobárňou vody a tiež zdrojom elektrickej energie z vodnej elektrárne Lipno. 

Veľmi dôležitá je funkcia ochrany pred povodňami, nakoľko Lipno je jedinou českou priehradnou nádržou, ktorá je použiteľná v boji proti veľkým povodniam. Priehrada je schopná dlhodobejšie prijímať podstatne viac vody, než jej vypustí, čím zvládne 100 i niekoľko 100 ročnú vodu. 

Pri povodniach v roku 2002 Lipno niekoľko dní udržiavalo odtok do /s a až po nepriaznivom vývoji počasia sa zvýšil na /s, aby sa predĺžila doba do naplnenia nádrže. Najvyšší odtok /s bol dosiahnutý 13. augusta, kedy do priehrady vtekalo každú sekundu až  vody. O 4 roky neskôr bola pri očakávaných jarných záplavách pripravená na Lipne objemová rezerva asi 150 mil. metrov kubických, čo stačilo na zachytenie veľkej vody.

## Technické údaje
* Nadmorská výška: 
* Dĺžka hrádze: 
* Výška hrádze: 
* Plocha priehradného jazera: 
* Dĺžka priehradného jazera: 
* Maximálna hĺbka: .
* Objem nádrže: maximálny teoretický objem 309.5 mil. m³
** Stály objem: 280 mil. m³
** Zásobný objem: 186,148 mil. m³
** Ochranný objem: 12 mil. m³

## Vodná elektráreň
**Vodná elektráreň Lipno I** sa nachádza na rovnomennej vodnej nádrži a do prevádzky bola uvedená v roku 1959. Zaujímavosťou je situovanie elektrárne v podzemnom priestore s rozmermi 65 x  a výškou , vylámanom v skale v hĺbke . Voda je privádzaná oceľovými potrubiami s priemerom  a dĺžkou  na 2 Francisove turbíny s inštalovaným výkonom 2×60 MW, ktoré slúžia najmä k pokrytiu špičkových odberov elektriny. Z priestorov elektrárne je potom voda odvádzaná  dlhým,  širokým a  vysokým tunelom do vyrovnávacej nádrže. Na obsluhu slúži ďalší, pod uhlom 45° šikmo vylámaný tunel, široký  a vysoký .

Vyrovnávacia nádrž **Lipno II**, sprevádzkovaná v roku 1957, je vybavená Kaplanovou turbínou s výkonom 1,6 MW.

## Iné projekty

## Externé odkazy
* Informácie o Lipne
* Historické fotografie z výstavby vodnej nádrže a podzemnej hydrocentrály

## Zdroj
* 

Kategória:Povodie Vltavy
Lipno
Kategória:Stavby v okrese Český Krumlov
Kategória:Stavby v okrese Prachatice
České Žleby

**České Žleby** je dedina, časť obce Stožec v okrese Prachatice. Nachádza sa asi 4&nbsp;km na severozápad od Stožca. Je tu evidovaných 51 adries. Trvalo tu žije  59 obyvateľov.

## Dejiny
Obec bola založená v roku 1709 z rozhodnutia grófa Johana Christiana Eggenberga a prvými obyvateľmi boli drevorubači z Bavorska. Po vymretí rodu Eggenbergovcov v roku 1719 získali tieto majetky Schwarzenbergovci, ktorí ich vlastnili až do konca 2.svetovej vojny.

Obcou kedysi viedla tzv. Zlatá cesta z Pasova a Waldkirchenu do Volarov a Prachatíc. V obci sa po prvýkrát po prekročení hranice zastavovali dopravcovia, aby napojili svoje zvieratá. Podľa žľabov, z ktorých boli zvieratá napájané dostala aj obec svoje meno. 

V obci sa nachádzal kostol sv.Anny z rokov 1789 - 1791, ktorý bol však v lete roku 1965 z nariadenia ONV Prachatice zbúraný.
## Katastrálne územie
České Žleby je tiež názov katastrálneho územia o rozlohe 42,17&nbsp;km2. V katastrálnom území České Žleby leží i Dobrá. České Žleby ležia aj v katastrálnom území Horní Cazov o rozlohe  2,62&nbsp;km2. a Radvanovice o rozlohe  7,58&nbsp;km2.

## Referencie


## Externé odkazy
* Katastrálna mapa katastra České Žleby 
* Katastrálna mapa katastra Horní Cazov
* Katastrálna mapa katastra Radvanovice 

## Zdroj

Kategória:Dediny okresu Prachatice
Daughtry

**Daughtry** je americká rocková skupina pochádzajúca z McLeansville v Severnej Karolíne, vytvorená bývalým finalistom 5.série speváckej súťaže *[[American Idol]]*, Chrisom Daughtrym v roku 2006. Ich rovnomenný debutový album bol vydaný v roku 2006. Album sa udržal na #1 nepretržite po dobu dvoch týždňov v rebríčku Billboard 200. Ich album bol tiež najrýchlejšie sa predávajúcim albumom v histórii Soundscanu. Prvý singel z albumu „It's Not Over“ bol ôsmou najhranejšou piesňou v amerických rádiách v roku 2007. Ich druhý singel „Home“ bol desiatou najhranejšou piesňou roku 2007. Druhý album skupiny *[[Leave This Town]]* bol vydaný dňa 14. júla 2009. Prvý singel z albumu „No Surprise“ bol vydaný 5. mája cez ich webstránku. Text piesne napísal Chris Daughtry s Chadom Kroegerom a Ericom Dillom.

## Členovia
### Súčasní
* Chris Daughtry – spev, gitara (2006–súčasnosť)
* Josh Paul  – basová gitara, sprievodný spev (2006–súčasnosť)
* Josh Steely – sólová gitara, sprievodný spev (2006–súčasnosť)
* Brian Craddock – rytmická gitara, sprievodný spev (2007–súčasnosť)
* Robin Diaz – bicie, perkusie (2010–súčasnosť)

### Bývalí členovia
* Jeremy Brady – rytmická gitara, sprievodný spev (2006–2007)
* Joey Barnes – bicie, perkusie, klávesy, sprievodný spev (2006–2010)

## Diskografia
### Štúdiové albumy
* 2006: *[[Daughtry (album)|Daughtry]]*
* 2009: *[[Leave This Town]]*
* 2011: *[[Break The Spell]]*
* 2013: Baptized

### EP
* 2010: *[[Leave This Town: The B-Sides]]*

## Referencie

## Externé odkazy
* DaughtryOfficial.com – Oficiálna webstránka
* Daughtry na Billboard.com

Kategória:Rockové hudobné skupiny USA
Kategória:Hardrockové hudobné skupiny USA
Kategória:Post-grunge hudobné skupiny USA
Kategória:Hudobné skupiny USA
Kategória:Hudobné skupiny z 2006
MIVEC

**MIVEC** (**Mitsubishi Innovative Valve timing Electronic Control system**) je obchodný názov pre motorovú technológiu variabilného časovania ventilov (VVT) vyvinutú automobilkou Mitsubishi Motors. MIVEC, rovnako ako iné podobné systémy, sa líši variabilným časovaním sacích a výfukových vačkových hriadeľov, ktoré zvyšuje výkon a krútiaci moment v širokom rozsahu otáčok motora.

MIVEC bol prvýkrát predstavený v roku 1992 v motore *[[4G92]]* s objemom 1597 cm³ s atmosférickým nasávaním DOHC so 16 ventilmi typu R4.

## Súčasné zavedenie

## Referencie

Kategória:Mitsubishi
Kategória:Regulácia piestových spaľovacích motorov
Václav Thám

**Jan Šimon Václav Thám** (* 26. október 1765, Praha – † 1816, Halič) bol český básnik, dramatik a herec.

## Život
V rokoch 1775–1780 navštevoval gymnázium a potom vyštudoval filozofiu. Stal sa úradníkom pražskej polície, skoro však prešiel k divadelnej kariére.

Stal sa jedným z hlavných činiteľov Boudy, neskôr aj divadla U Hybernů. Roku 1793 ho kvôli problémom s alkoholom prepustili z *Mihulovy společnosti*, ale vzápätí bol prijatý do *Vasbachovy společnosti*.

Roku 1799 odišiel z Prahy a hral na rôznych miestach nielen v Čechách. V rokoch 1812–1813 pôsobil u *Kronesovy společnosti*, odkiaľ prestúpil k *společnosti Viovově*.

Jeho žena, dcéra riaditeľa Heina, bola údajne nemá, ale po pôrode začala rozprávať a od Tháma utiekla s nejakým hercom. Thám údajne šiel k jej hrobu, kde zomrel. Tieto Thámove osudy, značne prifarbené, vylíčil Alois Jirásek vo svojom diele *[[F. L. Věk]]*.

## Dielo
Napísal asi 50 hier, zachovala sa len časť (z niektorých známe len názvy). Bol to akýsi prvý český divadelník, zháňal ľudí, ktorí by boli schopný písať české hry. Sám tiež prekladal z nemčiny. Jeho hry sú plné nadšenia, ale kvalitou by dnes asi neobstáli.

* *Břetislav a Jitka aneb Únos z kláštera*
* *Vlasta a Šárka aneb Dívčí boj u Prahy*
* *Švédská vojna v Čechách aneb Udatnost pražských studentů*
* *Zpěvy z nejvýbornějších 12 zpěvoher*
* *Básně v řeči vázané* –  zbierka básní od rôznych autorov

V roku 1785 vydal reprezentatívny dvojdielny zborník-almanach *Básně v řeči vázané*. Obidva diela sa vždy členia na 3 časti. Vo vstupnom oddiele Thám zhromaždil ukážky zo staršej českej poézie, vrátane veršov Bohuslava Hasištejnského z Lobkovic či Jana Amosa Komenského, aby tak dokázal, že súčasná tvorba má svojich predchodcov a opory. Druhý oddiel zborníku vždy obsahoval preklady, a to hlavne z dobovo módnych nemeckých anakreontikov ospevujúcich zmyslové prežitky, prírodné krásy, víno a ženy. V záverečných oddieloch potom bola uvedená vlastná tvorba Tháma a jeho spolupracovníkov, ktorá mala rovnako anakreontický charakter.

## Zdroj

Kategória:Narodenia v 1765
Kategória:Úmrtia v 1816
Kategória:Českí básnici
Kategória:Českí divadelní herci
Kategória:Českí dramatici
Johann Salomo Semler

**Johann Salomo Semler** (* 18. december 1725, Saalfeld - † 14. apríl 1791) bol nemecký cirkevný historik a biblický komentátor. 

## Život
Narodil sa v Saalfelde v Durínsku ako syn chudobného duchovného. Vyrastal v pietistickom prostredí, ktoré ho veľmi ovplyvnilo, aj keď sa sám pietistom nikdy nestal. V sedemnástich rokoch nastúpil na univerzitu v Halle, kde sa stal žiakom, neskôr asistentom a nakoniec editorom literárnej pozostalosti profesora Baumgartena. V roku 1749 prijal titul profesora. Od roku 1751 vyučoval históriu a filológiu a od roku 1752 sa stal profesorom teológie na univerzite v Halle. Po smrti Baumgartena v roku 1757 sa stal Semler hlavou hallskej teologickej fakulty.

## Bibliografia
**Commentatio de demoniacis*, 1760
**Umständliche Untersuchung der damonischen Leute*, 1762
**Versuch einer biblischen Damonologie*, 1776
**Selecta capita historiae ecclesiasticae I-III*, 1767-1769
**Abhandlung von freier Untersuchung des Kanon*, 1771-1775
**Apparatus ad liberalem N. T. interpretationem*, 1767
**Institutio ad doctrinam Christ. liberaliter discendam*, 1774
**Über historssche, gesellschaftliche, und moralische Religion der Christen*, 1786
**Semler's Lebensbeschreibung, von ihm selbst abgefasst*, 1781-1782

## Zdroj

Kategória:Nemeckí historici
Kategória:Nemeckí teológovia
Kategória:Cirkevní historici
Kategória:Osobnosti z Durínska